钦定古今图书集成/明伦汇编/氏族典/第389卷 > 李翛
## 钦定古今图书集成/明伦汇编/氏族典/第389卷 > 李翛

按《唐书李翛传》：“翛字翛起，寒贱。繇庄宪太后娅婿得
进，历坊、绛二州刺史。无他才，为政粗办，性纤巧，饰厨
传，结纳阉寺，求善誉。宪宗以为才，拜司农卿，进京兆
尹。专聚敛以固恩宠，数谮毁近臣，一时侧目。太后崩，
诏翛为桥道置顿使。帝以浙西富饶，欲掊攟遗利，以
翛为观察使，被疾还京师。元和十四年卒。”